เกิดพายุลมแรงในพื้นอำเภอปาย แม่ฮ่องสอน บ้านเรือนและโกดังเก็บเครื่องแกะกระเทียมของชุมชนได้รับความเสียหาย
เกิดพายุลมแรงในพื้นอำเภอปาย แม่ฮ่องสอน บ้านเรือนและโกดังเก็บเครื่องแกะกระเทียมของชุมชนได้รับความเสียหายนายสังคม คัดเชียงแสน นายอำเภอปาย เปิดเผยว่า เมื่อวันที่ 11 พฤษภาคม 2562 เวลาประมาณ 17.30 น.ได้เกิดพายุลมแรงในพื้นที่บ้านใหม่ดอนตัน ม.2 ตำบลเมืองแปง อำเภอปาย จังหวัดแม่ฮ่องสอน จากการสำรวจเบื้องต้นพบบ้านเรือนของประชาชนได้รับความเสียหาย จำนวน 4 หลังคาเรือน กระเบื้องลอนจำนวนกว่า 92 แผ่น ขอบลอนจำนวน 7 แผ่น โดยเบื้องต้นทาง อบต.เมืองแปง ได้เข้าให้ความช่วยเหลือเบื้องต้นแก่ผู้ที่ได้รับความเสียหายแล้วทั้งนี้ กรมอุตุนิยมวิทยา ได้คาดหมายลักษณะอากาศในช่วงวันที่ 11-16 พฤษภาคม 2562 ภาคเหนือมีอากาศร้อนถึงร้อนจัด โดยมีพายุฝนฟ้าคะนองกับลมกระโชกแรงร้อยละ 30-40 ของพื้นที่ และมีฝนตกหนักบางพื้นที่ อุณหภูมิต่ำสุด 24-28 องศาเซลเซียส อุณหภูมิสูงสุด 31 - 41 องศาเซลเซียส ส่วนในวันที่ 17 พฤษภาคม 2562 มีพายุฝนฟ้าคะนองร้อยละ 20-30 ของพื้นที่ อุณหภูมิต่ำสุด 24-27 องศาเซลเซียส อุณหภูมิสูงสุด 35-37 องศาเซลเซียส ลมตะวันตกความเร็ว 15-25 กิโลเมตรต่อชั่วโมงอย่างไรก็ตาม แนะนำให้ประชาชนติดตามข่าวสารจากส่วนราชการอย่างใกล้ชิด หากได้รับผลกระทบจากพายุและต้องการความช่วยเหลือ สามารถแจ้งหมายเลขสายด่วน ปภ. 1784 ตลอด 24 ชั่วโมง